Cuneiform Tablet Kt 94/k 1477 (AKT 6d 756)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na dan-a-šur ù uš-ma-a qí-bi-ma um-ma PUZUR₄-a-šur-ma ki-ma AN.NA a-na a-ki-a ta-ta-ší-a-ni a-na-kam IGI a-ki-a a-ta-ší-ma 2 ma-na AN.NA ba-tí-iq li-tí-ik-tám ku-nu-ki ša a-ki-a DU₁₀-ṣí-lá-a-šur na-áš-a-ku-nu-tí a-ma-kam iš-tí áb-nim ša tù-ša-qí-lá-ni ma-aḫ-ṣa-ma šu-ma ba-tí-iq i-li i-ṣé-ri-šu id-a a-ḫa-ma 2 ma-na ni-ga-li na-áš-a-ku-nu-tí 8 ma-na <gap> ga a li-il₅-qé 20 ma-na a-tù-nu le-qé-a-ma a-na na-áb-ri-tí e-ma-ri-a dí-na a-na a-ki-a 0.33333 ma-na KÙ.BABBAR a-na be-a-lim ta-da-na-am qá-bi₄-a-ku a-na-kam lá i-šu iš-tù a-lim{ki} KÙ.BABBAR-pì ú-ta-ra-am 15 GÍN KÙ.BABBAR DU₁₀-ṣí-lá-a-šur na-áš-a-ku-nu-tí 5 GÍN KÙ.BABBAR i li-bi₄ a-ki-a KÙ.BABBAR dí-na-šu-ma ša 0.33333 ma-na KÙ.BABBAR ṭup-pu-šu lu-up-ta 4 GÍN KÙ.BABBAR DU₁₀-ṣí-lá-a-šur na-áš-a-ku-nu-tí i-nu-mì tí-ri-ku-nu-ni dí-na-ší-im a ma-lá áš-pu-ra-ku-nu-tí-ni TÚG.ḪI.A SIG₅-tim DIRI a-na ša-lim-be-lí dí-na